**I. OSNOVA ZA DONOŠENJE ODLUKE**

Zakonska osnova za donošenje ove Odluke, nalazi se prije svega u odredbi članka 35. Zakona o lokalnoj i regionalnoj (područnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst), koja propisuje ovlasti Gradskog vijeća.

U svakom slučaju, osnove za donošenje ove Odluke su sadržane u odredbama članaka 119. stavka 1. Zakona o sudovima (Narodne novine 28/13 i 35/15),

***Članak 119.***

*(1) Suce porotnike općinskih i županijskih sudova imenuje županijska skupština, odnosno Gradska skupština Grada Zagreba po pribavljenim prijedlozima općinskog, odnosno gradskog vijeća, sindikata, udruge poslodavaca i gospodarske komore.*

Statutarna osnova za donošenje Odluke, nalazi se u odredbi članka 38. Statuta koja propisuje ovlasti Gradskog vijeća.

**II. OCJENA STANJA I OSNOVNA PITANJA KOJA SE TREBAJU**

**UREDITI ODLUKOM TE POSLJEDICE KOJE ĆE DONOŠENJEM ODLUKE PROISTEĆI**

Za normalno funkcioniranje pravnog sustava, uz suce i ostale sudske službenike, potrebni su i suci porotnici. Mandat suca porotnika traje 4. godine. U skladu s dopisom Odbora za izbor, imenovanja i dodjelu povelja i priznanja Skupštine PGŽ od 04. svibnja 2015. godine, u kojem je za potrebe županijskog suda u Rijeci traženo imenovanje još 3 suca porotnika. Rok za dostavu kandidata bio je 20.06., ali je dana 01.07. upućen mail Uredu župana (uz prethodnu konzultaciju sa Gradonačelnikom) u kojem se nadležno tijelo pitalo da li se može naknadno dostaviti obzirom da na prvotni dopis upućen vijećnicama i vijećnicima Grada Delnica nije bilo povratne informacije. To je odobreno te je još jednom upućen mail svim vijećnicama i vijećnicima da ako imaju nekog neka ga predlože.

**Osnovna pitanja koja se predlažu urediti ovom Odlukom su;**

* imenovanje suca porotnika

**Posljedice koje ce proisteći donošenjem ove Odluke su sljedeće;**

* legitimnost i legalnost rada Županijskog suda

**III. OCJENA POTREBNIH SREDSTAVA ZA PROVEDBU ODLUKE**

Procjena je da sama provedba ove Odluke neće iziskivati osiguranje nikakvih dodatnih financijskih sredstava.

**IV. PRIJEDLOG ODLUKE S OBRAZLOŽENJEM**

Uz prijedlog za donošenje ove Odluke dostavlja se tekst iste.

Ujedno se napominje da sukladno odredbama. Zakona o jedinicama lokalne i područne (regionalne) samouprave te Statuta Grada Delnica, ova Odluka donosi na Gradskom vijeću većinom, ako je na sjednici nazočna većina članova.