**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 023-01/15-01/01

URBROJ: 2112-01-30-40-15-02

Delnice, 23. srpnja 2015. godine

Na temelju članka 35. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst), te članka 38. Statuta Grada Delnica (“Službene novine Primorsko-goranske županije“ 28/09, 41/09, 11/13, 20/13-pročišćeni tekst i 06/15,), Gradsko vijeće Grada Delnica na današnjoj sjednici donijelo je

**O D L U K U**

vezanu uz LAG Gorski kotar

**Članak 1.**

Ovom se Odlukom potvrđuje da je Grad Delnice, kao jedinica lokalne samouprave, član Lokalne akcijske grupe Gorski kotar (u nastavku: LAG-a Gorski kotar), počevši od njezina osnivanja, a koji je osnovan po LEADER metodologiji.

**Članak 2.**

Grad Delnice i dalje će sudjelovati u promicanju i ostvarivanju zajedničkih interesa od bitne važnosti za razvoj Gorskog kotara kao ruralnog područja Republike Hrvatske, sve sukladno važećim propisima i aktima Grada Delnica te Statutu LAG-a Gorski kotar te će i dalje biti aktivni član LAG-a Gorski kotar.

**Članak 3.**

Ovlašćuje se Gradonačelnik Grada Delnica za određivanje službenog predstavnika Grada Delnica u LAG-u Gorski kotar.

**Članak 4.**

Ova Odluka stupa na snagu danom objave u „Službenim novinama Grada Delnica“.

GRADSKO VIJEĆE GRADA DELNICA

Predsjednica

**Nada Glad**