**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 061-03/15-01/01

URBROJ: 2112-01-30-40-15-02

Delnice, 23. srpnja 2015. godine

Na temelju članka 28. stavka 1. Zakona o odlikovanjima i priznanjima Republike Hrvatske („Narodne novine“ 20/95, 57/06 i 141/06), članka 35. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst), te članka 38. Statuta Grada Delnica (“Službene novine Primorsko-goranske županije“ 28/09, 41/09, 11/13, 20/13-pročišćeni tekst i 06/15,), Gradsko vijeće Grada Delnica na današnjoj sjednici donijelo je

**O D L U K U**

o prijedlogu za dodjelu priznanja i odlikovanja Republike Hrvatske

**Članak 1.**

Uz Memorijalni dan Gorskog kotara, 5. studenoga, a koji je ustanovljen na temelju Zaključka Gradskog vijeća Grada Delnica o pokretanju inicijative za proglašenjem 05. studenog Memorijalnim danom Gorskog kotara od 15. rujna 2014. godine, predlaže se Državnom povjereništvu za odlikovanja i priznanja Republike Hrvatske, dodjela priznanja i odlikovanja, zbog posebnih domoljubnih doprinosa samostalnoj Republici Hrvatskoj, zasluga u očuvanju i gradnji mira na području Gorskog kotara kao i za poseban oblik trpljenja za Domovinu i to slijedećim osobama:

1. Branku Kezele, danas **pokojnom**, tadašnjem predsjedniku Skupštine Općine Delnice,

2. Josipu Horvatu, danas u mirovini, tadašnjem predsjedniku Izvršnog vijeća Skupštine Općine Delnice te predsjedniku Kriznog štaba Općine Delnice,

3. Zigfrid Nikoli, tadašnjem saborskom zastupniku i članu Kriznog štaba Općine Delnice,

4. Ivanu Likeru, tadašnjem saborskom zastupniku i članu Kriznog štaba Općine Delnice

5. Franji Starčeviću, danas **pokojnom** profesoru, tadašnjem predsjedniku Savjeta MZ Mrkopalj (koja je bila u sklopu tadašnje Općine Delnice) i predsjedniku Kriznog štaba MZ Mrkopalj,

6. Antonu Crnkoviću, tadašnjem zapovjedniku PP Delnice, te

7. Ivanu Gašparu, danas **pokojnom**, dragovoljcu Domovinskog rata, prvom zapovjedniku Zbora narodne garde u Delnicama te prvom zapovjedniku 138. Goranske brigade u Lici.

**Članak 2.**

Ova Odluka stupa na snagu danom donošenja i objaviti će se u „Službenim novinama Grada Delnica“.

GRADSKO VIJEĆE GRADA DELNICA

Predsjednica

**Nada Glad**