****

REPUBLIKA HRVATSKA

bezimenaPRIMORSKO-GORANSKA ŽUPANIJA

**GRAD DELNICE**

**GRADSKO VIJEĆE**

**KLASA: 340-01/15-01/12**

URBROJ: 2112-01-30-20-3-15-1

Delnice, 23. srpnja 2015.g.

Na temelju članka 5. Zakona o sigurnosti prometa na cestama (»Narodne novine« broj 67/08,48/10, 74/11,80/13,158/13,92/14), članka 33. Prekršajnog zakona (»Narodne novine« broj 107/07,39/13, 157/13 ), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01,60/01,129/05,109/07,125/08,36/09,150/11,144/12,19/13) te članka 38. Statuta Grada Delnica (»Službene novine Primorsko-goranske županije« broj 28/ 09, 41/09, 11/13, 20/13- pročišćeni tekst, 6/15) Gradsko vijeće Grada Delnica na svojoj sjednici održanoj 23.srpnja donosi

**ODLUKU**

**o izmjeni i dopuni Odluke o uređenju prometa u Delnicama**

**Članak 1.**

U Odluci o uređenju prometa u Delnicama („Službene novine Primorsko-goranske županije“ broj 10/10), u članku 14. stavak 5., briše se.

**Članak 2.**

Ova Odluka stupa na snagu osmog dana od dana objave u „Službenim novinama Grada Delnica“.

**GRADSKO VIJEĆE GRADA DELNICA**

**Predsjednica:**

Nada Glad

**Obrazloženje**

Ovim prijedlogom Odluke o izmjeni i dopuni Odluke o uređenju prometa u Delnicama **ukida se** mogućnost parkiranja na nogostupu ulice Prolaz hrvatskih šuma s desne strane, gledano u smjeru Supilove ulice koja je bila dopuštena za vrijeme trajanja sajma.

Dakle, izmjenom navedene Odluke ista se usklađuje s Zakonom o sigurnosti prometa na cestama.

***Članak 82.***

***(1)****Vozač* ***ne smije*** *zaustaviti ili parkirati vozilo:*

*1) na obilježenome pješačkom prijelazu i na udaljenosti manjoj od 5 m od tog prijelaza i na prijelazu biciklističke staze preko kolnika,*

*2) na prijelazu ceste preko željezničke ili tramvajske pruge u istoj razini,*

*3) na željezničkim ili tramvajskim prugama i u blizini tih pruga ako se time sprječava promet vozila koja se kreću po tračnicama,*

*4) na raskrižju i na udaljenosti manjoj od 5 m od najbližeg ruba poprečnog kolnika,*

*5) u tunelima, na mostovima, u podvožnjacima i na nadvožnjacima te na udaljenosti manjoj od 15 metara od mosta, tunela, podvožnjaka i nadvožnjaka,*

*6) na dijelu ceste u blizini vrha prijevoja i u zavoju gdje je preglednost ceste nedovoljna i gdje se vozila ne bi mogla obići bez opasnosti,*

*7) na mjestu na kojem bi vozilo zaklanjalo postavljeni prometni znak ili uređaj za davanje znakova prometnim svjetlima,*

*8) na biciklističkoj stazi, odnosno traci,*

*9) na dijelu kolnika koji je kao stajalište za vozila javnog prijevoza putnika obilježen oznakama na kolniku ili prometnim znakom,*

***10) na nogostupu i pješačkoj zoni,***

*11) ispred kolnoga ulaza u zgradu, sklonište, dvorište ili garažu, iznad priključka na vodovodnu mrežu i ulaza u kanalizaciju ili drugu komunalnu mrežu te na mjestima rezerviranim za vozila opskrbe ili na mjestima namijenjenim i obilježenim kao mjesta za odlaganje kućnog otpada, ispred i na vatrogasnim i drugim komunalnim i javnim prolazima i prilazima,*

*12) na dijelu ceste gdje bi širina slobodnog prolaza od zaustavljenoga ili parkiranog vozila do neisprekidane uzdužne crte na kolniku ili do neke zapreke na cesti bila manja od 3 m, odnosno do suprotnog ruba kolnika manja od 4 m, odnosno u krugu od 3 m od posebnim oznakama na kolniku označenog podzemnog ili nadzemnog hidranta,*

*13) na mjestu rezerviranom za parkiranje vozila osoba s invaliditetom.*

**(*2****) Iznimno od stavka 1. ovoga članka, na mjestima iz točke 10. ovoga članka, zaustavljanje je dopušteno ako je za kretanje pješaka ostavljeno najmanje 1,6 m širine na površini za kretanje pješaka, s tim da ta površina ne može biti uz rub kolnika. Pod istim uvjetima može se i parkirati ako je to dopušteno prometnim znakom.*

**U konkretnom slučaju uvjet nije ispunjen, te se izmjenom odredbe Odluke o uređenju prometa povećava sigurnost i protočnost prometa sukladno izdanoj Prethodnoj Suglasnosti MUP PU PGŽ Služba za sigurnost cestovnog prometa od 12. lipnja 2015.g.**

*(»zaustavljanje vozila« je svaki prekid kretanja vozila na cesti u trajanju do tri minute, osim prekida koji se čini da bi se postupilo po znaku ili pravilu kojim se upravlja prometom).*