REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

KLASA: 940-01/04-01/01

UR.BROJ: 2112-01-30-10-15-15

Obrazloženje

uz Odluku o prihvaćanju ugovora o darovanju objekta

u vlasništvu Hidroelektre d.o.o.

Hidroelektra d.o.o. i bivša Skupština općine Delnice potpisali su 4.07.1991. godine ugovor temeljem kojeg je Hidroelektri d.o.o. dodijeljeno zemljište na određeno vrijeme (5 godina) a za izgradnju poslovnog objekta. Za izgradnju poslovnog objekta ishođeno je Uvjerenje o uvjetima uređenja prostora temeljem kojeg je i sagrađen objekt. Poslovni objekt imao je namjenu kancelarijskog prostora koji je tvrtki Hidroelektra bio potreban u tijeku izgradnje autoceste Rijeka –Zagreb. Radi se o zemljištu k.č.br. 15100/1 k.o. Delnice u Ulici A.G.Matoša u površini od 600 m2 na kojem je sagrađen montažni objekt površine 400 m2. Ugovorenu zakupninu za 5 godina Hidroelektra je platila u obliku radova – izvedba asfaltnog sloja u Ulici šetalište I.G.Kovačića.

Kako se gradnja autoceste Rijeka – Zagreb odužila i potreba Hidroelektre za objektom koji je predmet ovog obrazloženja se produžila međutim nije plaćena naknada za produljenje roka korištenja zemljišta budući za to nije bilo ni pravne osnove. Grad Delnice je u više navrata slao dopise i održao nekoliko sastanaka s predstavnicima Hidroelektre kako bi se riješilo pitanje zakupnine.

Zadnji prijedlog predstavnika Hidroelektre d.o.o. je da se na ime zaostale zakupnine za zemljište Gradu Delnicama poklanja montažni objekt površine 400 m2.

Postoje dva moguća rješenja ove situacije. Prvo da Grad Delnice od Hidroelektre zatraži rušenje i micanje objekta te vraćanje zemljišta u prvobitno stanje na taj način Grad ne bi uprihodovao nikakva sredstva i drugo da Grad preuzme objekt izvrši potrebnu sanaciju te istome da namjenu. Vrijednost objekta u stanju kakvo je, procjenjuje se na cca 850.000,00 kn.

Objekt, obzirom da se već neko vrijeme ne koristi i ne održava, je potrebno sanirati. Naime na više mjesta je došlo do procurivanja krova te je na tim dijelovima natopljena izolacija koju je zajedno s oblogom od gipsanih ploča potrebno zamijeniti, također je potrebo izvršiti sanaciju krova te postaviti žljebove, procjenjuje se da će za popravak i privođenje namjeni biti potrebna sredstva u iznosu cca 120.000,00 kn. Osim toga potrebno je izvršiti legalizaciju objekta jer je Uvjerenje o uvjetima uređenja prostora izdano na rok od 5 godina.

Predlažemo Gradskom vijeću da preuzmemo u svoje vlasništvo objekt bez naknade kako je Odlukom predloženo.