REPUBLIKA HRVATSKA

PRIMORSKO-GORANSKA ŽUPANIJA

GRADSKO VIJEĆE

KLASA: 302-02/15-01/13

UR.BROJ: 2112-01-30-10-15-17

OBRAZLOŽENJE UZ MIŠLJENJE O POKRETANJU PROJEKTA PRESELJENJA KNJIŽNICE TE OSNIVANJA ETNOGRAFSKOG MUZEJA

Zbog skučenosti postojećeg prostora u kojem je smještena Narodna knjižnica i čitaonica Delnice te zbog činjenice da je nekadašnji Dom HV-a posto vlasništvo RH na upravljanju DUUDI-a te da nema namjene, rodila se ideja da se prostor Doma HV-a prenamjeni i uredi za potrebe preseljenja Narodne knjižnice i čitaonice Delnice. U tu svrhu održani su sastanci s predstavnicima DUUDI-a te se zauzeo stav da Grad Delnice podnese zahtjev DUUDI-u za darovanje tog objekta Gradu Delnicama . Preduvjet za darovanje je formiranje okućnice objekta Doma HV-a što je i izvršeno te provedeno u katastarskom operatu.

Također su s problematikom skučenosti postojećeg prostora knjižnice upoznati i predstavnici Primorsko-goranske županije kao i predstavnici-izvršitelji oporuke pokojne Janet Majnarich te je s istima Grad Delnice sklopio Sporazum koji dajemo u prilogu a kojim je u članku 3. taksativno definirano područje financiranja te će tako PGŽ sufinancirati izradu projektne dokumentacije preuređenja Doma HV za potrebe preseljenja knjižnice kao i preuređenja zgrade stare šumarske škole u prostor za potrebe smještaja Etno muzeja za osnivanje kojeg već niz godina postoji potreba, dok će Izvršitelji oporuke sukladno čl. 5. Sufinancirati dio građevinskih radova i opreme objekata.

Grad Delnice ima namjeru prirediti svu potrebnu dokumentaciju kako bi se mogao javiti na natječaj za sredstva EU Mjera 7.4. koji će biti raspisan u listopadu ove godine. Za prijavu na natječaj potrebno je pribaviti potrebne dozvole, u tu svrhu Grad je proveo javnu nabavu za odabir projektanta za izradu Glavnog projekta rekonstrukcije i prenamjene objekta Dom HV u prostor knjižnice, također je provedena javna nabava za odabir projektanta za izradu Glavnog projekta rekonstrukcije i prenamjene objekta stare šumarske škole u Etno muzej. U tijeku je izrada projekata. Sukladno Pravilniku o provedbi Mjere 7 EU sufinancira aktivnosti izrade dokumentacije i radova u iznosu 80% troška. Maksimalni iznos financiranja je 1.000.000,00 € po projektu što bi prema našim procjenama trebalo bit dovoljno za provedbu namjeravanih aktivnosti.

Iz gore iznesenog vidljivo je da ukoliko uspijemo u našoj namjeri povlačenja sredstava EU i uz pomoć PGŽ-a te Izvršitelja oporuke Janet Majnarich projekt preseljenja knjižnice kao i uređenja prostora za Etno muzej je financijski izvediv. Naravno preduvjet za sve te aktivnosti je suglasnog Gradskog vijeća s namjeravanim aktivnostima stog predlažemo Gradskom vijeću da usvoji predložene Odluke o pokretanju postupka preseljenja knjižnice kao i o pokretanju postupka uređenja prostora za smještaj Etno muzeja.